laptop backpack bags Buy laptop backpack ,sell onlint CA wheel laptop backpack, notebook bag rolling,women backpack,targus belking backpack,...
large laptop backpack thinkpad cute laptop sleeves slim laptop bag acer laptop skins targus rolling backpack mac laptop skins skins for laptops logitech kinetik 15.4 briefcase leather laptop case targus college backpacks 16 inch laptop backpack travel backpacks laptop backpack 17 inch
Page: | 1 | 2 | page 1 | ...NEXT... | 17891
Sale Rank: 1235
Sale Rank: 2293
Sale Rank: 1079 Steun dit of nie, DA se reklame werk – kenners | Netwerk24
Deur Dawie Boonzaaier 20 Januarie 2019 00:02
Of jy nou die DA se jongste reklamebord in Johannesburg as onsensitief of briljant beskou, oor een ding is ontleders seker: dit het gewerk.
Die DA-reklamebord nadat dit onder vandale deurgeloop het. Foto: Felix Dlangamandla
“Dis baie doeltreffend en ’n dapper boodskap wat die debat in ’n nuwe rigting stuur,” sê Gareth van Onselen, hoof van politiek en regering by die Instituut vir Rasseverhoudinge (IRV). Volgens hom dwing die reklamebord jou om ’n kant te kies.
Die reklamebord is Woensdag in die Johannesburgse middestad onthul met die boodskap: “Die ANC maak ons dood”. Name van Life Esidimeni-, Marikana- en puttoilet-slagoffers staan onder dié boodskap.
Die reklamebord is sedert sy onthulling gekritiseer, onder meer deur van die slagoffers se familielede. Die dag nadat dit onthul is, het twee mans die bord stukkend geskeur. Familielede het volgens Netwerk24 verantwoordelikheid vir die vandalisme aanvaar.
Die boodskap is verdelend, sê Van Onselen, maar nie op ’n negatiewe manier nie.
“Dit verdeel die kiesersmark: óf jy glo die ANC maak mense dood óf jy glo dit nie. Dit is baie emosionele kwessies. Geen ander party het hierdie kwessies al só direk aangepak nie,” sê Van Onselen.
“As ’n mens teen 100 km per uur verby die bord ry, kan jy nie eens regtig sien wat die DA se boodskap is nie, maar nou is die bord die hele land vol.”
Ryan Coetzee, ’n voormalige DA-strateeg, het die afgelope week getwiet: “Het jy agtergekom niemand praat meer oor die ANC se manifes sedert die DA se reklamebord verskyn het nie?”
Chris Moerdyk, ’n onafhanklike markontleder en bemarkingskenner, sê die vandalisme het vir die reklamebord veel meer lugtyd besorg as wat dit andersins sou gekry het. “As ’n mens teen 100 km per uur verby die bord ry, kan jy nie eens regtig sien wat die DA se boodskap is nie, maar nou is die bord die hele land vol,” sê Moerdyk. “Die DA kon maar net droom om hierdie tipe publisiteit te kry.”
Christine Nxumalo, ’n woordvoerder van die komitee wat Life Esidimeni-families verteenwoordig, sê die DA het nooit toestemming gevra om die bord op te rig nie.
Zizi Kodwa, ANC-woordvoerder, het die DA van “giftige politiek” beskuldig en sê hulle “versprei leuens” om kiesers bang te maak.
Die ANC het ook ’n klagte by die Onafhanklike Verkiesingskommissie ingedien.
Amcu, ’n mynwerkersvakbond, sê die party gebruik ’n “sensitiewe saak” om politieke punte in ’n verkiesingsjaar te probeer kry.
Die DA staan egter by sy reklamebord.
Meer oor: Life Esidimeni | Da | Reklamebord | Verkiesing2019